Diari Oficial de la Generalitat Valenciana


Sumari del DOGV 7966, del 26-01-2017 (2017/216)

RESOLUCIÓ de 29 de desembre de 2016, del director general de Centres i Personal Docent, per la qual s'inclou Jessica Paola Pizarro Olivera en la llista d'aspirants seleccionats en els procediments selectius per a l'ingrés, accessos i adquisició de noves especialitats a cossos docents convocats per Ordre 30/2013, de 26 d'abril.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7966

Data del DOGV
:   26-01-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/216


Data del document
:   29-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 29 de desembre de 2016, del director general de Centres i Personal Docent, per la qual s'inclou Jessica Paola Pizarro Olivera en la llista d'aspirants seleccionats en els procediments selectius per a l'ingrés, accessos i adquisició de noves especialitats a cossos docents convocats per Ordre 30/2013, de 26 d'abril. [2017/216]  
Per Ordre 30/2013, de 26 d'abril, de la Conselleria d'Educació, Investigació, Cultura i Esport (DOCV 7014, 30.04.2013), es va convocar procediment selectiu per a ingrés en el cos de mestres, i amb data 22 de juliol de 2013 es van fer públiques les llistes d'aspirants que van superar el procés per l'especialitat de Llengua Estrangera: Anglés del cos de mestres.  
Jessica Paola Pizarro Olivera va interposar recurs d'alçada contra la baremació definitiva dels seus mèrits, i, posteriorment recurs contenciós-administratiu número 108/2014, davant del Jutjat Contenciós Administratiu número 7 de València, resolt en última instància per la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, que va dictar Sentència número 198/2016, de data 22 d'abril de 2016, amb el següent tenor literal:  
  
«Estimem el recurs interposat contra la interlocutòria número 146/2015, de nou de juny, dictat pel Jutjat Contenciós Administratiu número 7 de València en l'incident d'execució del recurs contenciós administratiu número 108/14, que revoquem.  
Declarem la nul·litat de la Resolució del director general de Centres i Personal Docent de 9 de febrer de 2015, a fi que pel tribunal A5 de l'especialitat de Llengua Estrangera: Anglés (procés selectiu convocat per Ordre 30/2013) es valore el mèrit d'Anglés Avançat de l'EOI a la vista de la certificació aportada amb el recurs d'alçada, concedint la puntuació que, si és el cas, corresponga, amb les conseqüències que deriven en el resultat final de les proves selectives, inclús l'ingrés de l'apel·lant en el cos de mestres, amb tots els efectes, administratius i retributius, des de la data en què, si és el cas, va haver d'ingressar».  
  
Remés l'expedient al tribunal A5 de Llengua Estrangera: Anglés, perquè complira a la sentència esmentada, amb data 1 de desembre va presentar acta en què procedeix a la rebaremació de l'opositora en el sentit d'afegir-li 2 punts en l'apartat 3.1 del barem de mèrits de la convocatòria, corresponent al certificat del nivell B2 d'Anglés expedit per l'EOI d'Alacant, amb la qual cosa resulta seleccionada en el procediment selectiu corresponent.   
En virtut d'allò que s'ha exposat, resolc:  
  
Primer  
Incloure a Jessica Paola Pizarro Olivera en la llista d'aspirants que han superat les proves selectives convocades per Ordre 30/2013, de 26 d'abril, per a ingrés en el cos de mestres, en l'especialitat d'Idioma Estranger: Anglés, pel procediment d'ingrés lliure, amb una puntuació global de 7,3370 punts.  
  
Segon  
L'aspirant seleccionada haurà de presentar en el termini d'un mes a comptar de l'endemà de la publicació d'aquesta resolució en el Diari Oficial de la Generalitat Valenciana, la documentació que s'estableix en la base 10 de l'Ordre 30/2013, de 26 d'abril.  
  
Tercer  
Modificar la Resolució de 6 de setembre de 2013, de la Direcció General de Centres i Personal Docent (DOCV 7109, 12.09.2013), per la qual es nomenen funcionaris en pràctiques del cos de mestres als aspirants seleccionats en l'esmentat procediment selectiu, en el sentit d'incloure en aquesta a Jessica Paola Pizarro Olivera. L'esmentat nomenament quedarà condicionat al compliment per l'aspirant dels requisits exigits en la base 2 de la convocatòria, la qual cosa es verificarà mitjançant l'examen de la documentació presentada.  
Quart  
Atès que Jessica Paola Pizarro Olivera està prestant serveis com a funcionària interina pel mateix cos i especialitat, procedeix aplicar a aquests el règim jurídic de funcionària en pràctiques, amb efectes econòmics i administratius des de la data del seu nomenament, als efectes de completar el període de pràctiques el present curs.  
Davant la present resolució podrà promoure's, per les parts legitimades, incident d'execució de sentència, davant del Tribunal Superior de Justícia de la Comunitat Valenciana, de conformitat amb el que disposen els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 29 de desembre de 2016.- El director general de Centres i Personal Docent: José Joaquín Carrión Candel.